
ALMA MEDIA OYJ:N SISÄPIIRIOHJE 


1 SISÄPIIRISÄÄNTELY 
1.1 YLEISTÄ 


Tämä sisäpiiriohje koskee Alma Media Oyj:n muodostaman 
konsernin (”Yhtiö”) henkilöstöä ja johtoa ja täydentää 


e markkinoiden väärinkäyttöasetuksen (596/2014/EU 
muutoksineen), 

e markkinoiden — väärinkäyttödirektiivin — (2014/57/EU 
muutoksineen), 

e komission delegoidun asetuksen (2016/522/EU muu- 
toksineen), 

e komission täytäntöönpanoasetusten (2016/347/EU ja 
2016/523/EU muutoksineen), 

e kotimaisen sääntelyn, erityisesti rikoslain (39/1889 
muutoksineen) 51 luvun ja arvopaperimarkkinalain 
(746/2012 muutoksineen), 

e Nasdaq Helsinki Oy:n ("Helsingin Pörssi”) sisäpiirioh- 
jeen (muutoksineen), 

e Helsingin Pörssin sääntöjen osakkeiden liikkeeseen- 
laskijoille (muutoksineen), ja 

e Finanssivalvonnan ohjeiden 


kulloinkin voimassa olevia säännöksiä sisäpiirintiedon hal- 
linnoinnista ja käsittelystä. 


Sen lisäksi, että Yhtiö järjestää tarpeellisessa laajuudessa 
sisäpiirintiedon hallinnointia ja käsittelyä koskevaa koulutus- 
ta, Yhtiö edellyttää, että sisäpiirintiedoksi katsottavien asioi- 
den kanssa tekemisissä olevat henkilöt ovat huolellisesti pe- 
rehtyneet edellä olevassa kappaleessa mainittuihin sään- 
nöksiin, jotka löytyvät ajantasaisina muun muassa Yhtiön In- 
tranet- ja Extranet-sivuilta. 


Tässä sisäpiiriohjeessa sanotusta ja edellä mainitusta koulu- 
tuksesta huolimatta jokainen on aina itse vastuussa siitä, että 
hän on ennen Yhtiön osakkeella tai muulla rahoitusvälineellä 
tapahtuvaa kaupankäyntiä, Yhtiön osaketta tai muuta rahoi- 
tusvälinettä koskevassa kaupassa neuvomista taikka sisäpii- 
rintiedon ilmaisemista toiselle henkilölle huolellisesti harkin- 
nut, että menettely on sallittu voimassa olevien lakien, mää- 
räysten ja ohjeiden mukaisesti. 

Jokaisen henkilön on itse arvioitava, onko hänellä oleva tieto 
sisäpiirintietoa. 


Sisäpiiriasioihin liittyviin kysymyksiin vastaa Yhtiön sisäpiiri- 
vastaavana toimiva Yhtiön lakiasiainjohtaja. 


1.2 SISÄPIIRINTIEDON VÄÄRINKÄYTÖN KIELTO 


Sisäpiirintietoa saanut ei saa käyttää tietoa hankkimalla tai 
luovuttamalla omaan tai toisen lukuun suoraan tai välillisesti 
rahoitusvälineitä, joihin tieto liittyy, eikä suositella toiselle täl- 
laisten rahoitusvälineiden hankintaa tai luovutusta tai houku- 
tella toista tällaisten rahoitusvälineiden hankintaan tai luovu- 
tukseen. 


Sisäpiirintietoa ei saa myöskään käyttää peruuttamalla tai 
muuttamalla toimeksiantoa, joka koskee sellaista rahoitusvä- 
linettä, johon kyseinen tieto liittyy, kun toimeksianto annettiin 
ennen kuin asianomaisella henkilöllä oli hallussaan kyseinen 
sisäpiirintieto. Kiellettyä on myös suosittelu tai houkuttelu 
rahoitusvälinettä koskevan toimeksiannon peruuttamiseksi 
tai muuttamiseksi. 


Myös sisäpiirintiedon ilmaiseminen on tiettyjä jäljempänä 
kohdassa 2.3 nimenomaisesti mainittuja poikkeuksia lukuun 
ottamatta kiellettyä. 


Edellä mainitut kiellot koskevat kaikkia luonnollisia henkilöitä 
ja oikeushenkilöitä, joilla on sisäpiirintietoa riippumatta siitä, 
mistä tai miten tieto on saatu. Kielto väärinkäyttää sisäpiirin- 
tietoa koskee myös henkilöitä, joita ei ole merkitty sisäpiiri- 
luetteloon. 


Yhtiö suhtautuu sisäpiirintiedon huolelliseen hallinnointiin ja 
väärinkäytön estämiseen vakavasti. 


Yhtiö suosittelee, että henkilö, joka ei ole varma, onko hä- 
nen hallussaan oleva tieto sisäpiirintietoa, pidättäytyy käy- 
mästä kauppaa tiedon kohteena olevalla rahoitusvälineellä, 
suosittelemasta ja houkuttelemasta tai ilmaisemasta tietoa 
edellä mainitun vastaisesti ja ottaa yhteyttä viipymättä edellä 
kohdassa 1.1 mainittuun Yhtiön sisäpiirivastaavaan. 


1.3 SISÄPIIRINTIEDON MÄÄRITELMÄ 


Sisäpiirintiedolla tarkoitetaan luonteeltaan täsmällistä ja jul- 
kistamatonta tietoa, joka liittyy suoraan tai välillisesti yhteen 

tai useampaan liikkeeseenlaskijaan taikka yhteen tai use- 
ampaan rahoitusvälineeseen ja jolla, jos se julkistettaisiin, 
todennäköisesti olisi huomattava vaikutus kyseisten rahoi- 
tusvälineiden hintoihin tai niihin liittyvien rahoitusjohdannais- 
ten hintaan. 


Sisäpiirintietoa on yleensä muun muassa tieto, joka koskee 
Yhtiön taloudellisen aseman olennaista muuttumista, Yhti- 
Öön liittyvää merkittävää yritysjärjestelyä, Yhtiön valmistele- 
maa osakeantia taikka Yhtiön valmistelemaa tai Yhtiöön 
kohdistuvaa osto- tai lunastustarjousta, mikäli tällaista tietoa 
ei ole julkistettu tai se ei ole ollut muuten markkinoilla saata- 
vissa. 


Yhtiön osalta sisäpiirintiedon väärinkäytön kohteena oleva 
rahoitusväline voi olla esimerkiksi Yhtiön osake tai vaihto- 
velkakirjalaina taikka Yhtiön osakkeeseen perustuva sään- 
nellyllä markkinalla (Suomessa Helsingin Pörssi), monen- 
keskisessä kaupankäyntijärjestelmässä (Suomessa First 
North) tai organisoidussa kaupankäyntijärjestelmässä kau- 
pankäynninkohteena oleva johdannaissopimus. Tietyissä 
tapauksissa mainittu rahoitusväline voi kuitenkin olla myös 
Yhtiön säännellyllä markkinalla, monenkeskisessä kaupan- 
käyntijärjestelmässä tai organisoidussa kaupankäyntijärjes- 
telmässä kaupankäynnin kohteena olevan yhteistyökump- 
panin tai, kuten esimerkiksi yritysjärjestelytilanteissa, järjes- 
telyn vastapuolen rahoitusväline. 


Helsingin Pörssin sisäpiiriohjeen kohdassa 1.3.1 sekä Hel- 
singin Pörssin säännöissä osakkeiden liikkeeseenlaskijoille 
(kohta 3.1.2 ja liite B) on lueteltu lisää esimerkkejä sisäpiirin- 
tiedoksi katsottavasta tiedosta sekä kriteerejä, joita voidaan 
käyttää apuna sisäpiirintiedon tunnistamisessa. 


2 — SISÄPIIRILÄISET 
2.1 YLEISTÄ 
Sisäpiiriläiset jaetaan Yhtiössä kahteen kategoriaan: 
1) ilmoitusvelvollisiin johtohenkilöihin, sekä 
2) hankekohtaisiin sisäpiiriläisiin. 
Yhtiö pitää Yhtiön ilmoitusvelvollisista johtohenkilöistä ja 
heidän lähipiiristään listaa, joka ei ole julkinen. Hankekohtai- 
sista sisäpiiriläisistä Yhtiö pitää puolestaan sisäpiiriluetteloa, 


joka ei ole julkinen. Hankekohtaiseen sisäpiiriluetteloon 
merkityille henkilöille ilmoitetaan merkinnästä ja siitä aiheu- 

tuvista velvollisuuksista sekä sisäpiirikauppoihin ja sisäpiirin- 
tiedon laittomaan ilmaisemiseen sovellettavista seuraamuk- 
sista aina kirjallisesti tai muuten todisteellisesti, esimerkiksi 
sähköpostilla. Sisäpiiriläisen on vahvistettava ilmoituksen 
vastaanottaminen. 


2.2 ILMOITUSVELVOLLISET JOHTOHENKILÖT JA HEIDÄN LÄHIPIIRINSÄ 


Ilmoitusvelvollisten johtohenkilöiden tulee ilmoittaa Yhtiölle 
ja Finanssivalvonnalle Yhtiön rahoitusvälineillä tekemänsä 
liiketoimet viipymättä ja viimeistään kolmen työpäivän kulu- 
essa liiketoimen toteuttamisesta. 


Finanssivalvonnalle on ilmoitettava kaikki liiketoimet, jotka 
ylittävät vuosittaisen 5.000 euron raja-arvon?. Yhtiön käy- 
tännön mukaan ilmoitusvelvollisilla johtohenkilöillä on kui- 
tenkin velvollisuus ilmoittaa Yhtiölle kaikista Yhtiön rahoitus- 
välineillä tekemistään liiketoimista eli myös raja-arvon ylitty- 
mistä edeltävistä liiketoimista. Ilmoitukset Yhtiölle tehdään 
käyttäen Finanssivalvonnan sähköistä lomaketta ja toimitta- 
malla lomake = sähköpostitse = osoitteeseen = almatra- 
dingaalmamedia.fi.? Ilmoitukset Finanssivalvonnalle teh- 
dään Finanssivalvonnan sähköisen asiointipalvelun kautta, 
joka löytyy osoitteesta https://asiointi.finanssivalvonta.fi/. 


Yhtiö julkaisee ilmoitukset pörssitiedotteena kahden työpäi- 
vän sisällä johtohenkilön ilmoituksen vastaanottamisesta.?3 
Yhtiö ei kuitenkaan julkaise vuosittaisen raja-arvon täytty- 
mistä edeltäviä ilmoituksia liiketoimista. 


Ilmoitusvelvollisia johtohenkilöitä ovat Yhtiössä seuraavat 
henkilöt: 


1) hallituksen puheenjohtaja ja varapuheenjohtaja, 
2) hallituksen jäsenet ja mahdolliset varajäsenet, 


3) toimitusjohtaja ja toimitusjohtajan mahdolliset sijai- 
set, sekä 


4) konsernin johtoryhmän jäsenet. 


1 Raja-arvo lasketaan laskemalla yhteen nettouttamatta kaikki kalenterivuoden aikana tehdyt 
liiketoimet. Ilmoitusvelvollisuus alkaa, kun 5.000 euron kalenterivuosikohtainen raja-arvo täyttyy. 
2 Ilmoituslomake on saatavilla Finanssivalvonnan verkkosivuilla, osoitteessa 
www.finanssivalvonta.fi. 

3 Aikaraja on voimassa 1.1.2021 alkaen. 

Ilmoitusvelvollisuus koskee myös ilmoitusvelvollisten johto- 
henkilöiden lähipiiriin kuuluvia. Ilmoitusvelvollisilla johtohen- 
kilöillä on velvollisuus informoida lähipiiriään kirjallisesti heitä 
koskevasta ilmoitusvelvollisuudesta. Ilmoitusvelvollisen joh- 
tohenkilön lähipiiriin kuuluvat: 


1) puoliso (aviopuoliso tai rekisteröidyn parisuhteen 
osapuoli), 


2) avopuoliso, joka on asunut vähintään viisi vuotta 
samassa taloudessa tai jolla on tai on ollut yhteinen 
tai yhteisessä huollossa oleva lapsi liiketoimen to- 
teuttamisajankohtana; 


3) huollettavana oleva lapsi, 


4) sukulainen, joka on asunut samassa taloudessa vä- 
hintään vuoden ajan liiketoimen toteuttamisajankoh- 
tana, sekä 


5) oikeushenkilö, trusti tai henkilöyhtiö, jonka johtoteh- 
täviä hoitaa ilmoitusvelvollinen johtohenkilö tai edellä 
kohdissa 1), 2), 3) tai 4) tarkoitettu henkilö (vaikutus- 
valtayhteisö) tai joka on tällaisen henkilön välittö- 
mässä tai välillisessä määräysvallassa (määräysval- 
tayhteisö) tai joka on perustettu tällaisen henkilön 
hyväksi tai jonka taloudelliset edut ovat suuressa 
määrin samat kuin tällaisen henkilön taloudelliset 
edut. 


Yllä luettelokohdassa 5) vaikutusvaltayhteisöllä tarkoitetaan 
yhteisöä, jonka johtotehtäviä hoitaa ilmoitusvelvollinen joh- 
tohenkilö tai edellä kohdissa 1), 2), 3) tai 4) tarkoitettu henki- 
lö, ja jossa ilmoitusvelvollinen johtohenkilö tai edellä kohdis- 
sa 1), 2), 3) tai 4) tarkoitettu henkilö ottaa osaa tai vaikuttaa 
kyseisen yhteisön sijoituspäätöksiin koskien Yhtiön osakkei- 
ta tai muita rahoitusvälineitä. Toisin sanottuna pelkkä johto- 
tehtävä ei siten synnytä ilmoitusvelvollisuutta sille yhteisölle, 
jonka johdossa ilmoitusvelvollinen johtohenkilö tai edellä 
kohdissa 1), 2), 3) tai 4) tarkoitettu henkilö toimii, ellei kysei- 
nen henkilö lisäksi vaikuta yhteisön sijoituspäätöksiin tai 
osallistu niitä koskevaan päätöksentekoon. 


Yllä luettelokohdassa 5) määräysvaltayhteisöllä tarkoitetaan 
yhteisöä, jossa ilmoitusvelvollisella johtohenkilöllä ja/tai edel- 
lä kohdissa 1), 2), 3) tai 4) tarkoitetulla henkilöllä on yli 50 % 
omistukseen, sopimukseen tai muuhun vastaavaan seik- 
kaan perustuva oikeus käyttää omistajalle kuuluvaa valtaa. 

Ilmoitusvelvollisten johtohenkilöiden ja heidän lähipiirinsä il- 
moitusvelvollisuuden kohteena olevat rahoitusvälineet on lis- 
tattu tämän sisäpiiriohjeen liitteessä 1. 


Ilmoitusvelvollisuus päättyy ajankohtana, jolloin työvelvoite 
tai muu ilmoitusvelvollisuuden perusteena oleva seikka 
(esim. hallituksen jäsenyys) päättyy. Ilmoitusvelvollisen on 
tehtävä päättymistä koskeva ilmoitus Yhtiön lakiasiainjohta- 
jan assistentille hyvissä ajoin ennen työvelvoitteen tai muun 
ilmoitusvelvollisuuden perusteena olevan seikan päättymis- 
tä. 


Mikäli työvelvoite tai muu ilmoitusvelvollisuuden perusteena 
oleva seikka kuitenkin päättyy kohdassa 3.1 mainitun sulje- 
tun ikkunan aikana, kyseiseen henkilöön sovelletaan sa- 
massa kohdassa mainittua kaupankäyntirajoitusta niin kau- 
an kuin suljettu ikkuna on voimassa. 


2.3 HANKEKOHTAISET SISÄPIIRILÄISET 


Hankekohtaisia sisäpiiriläisiä ovat kaikki ne henkilöt, joilla on 
pääsy sisäpiirintietoon ja jotka työskentelevät Yhtiössä työ- 
sopimuksen perusteella tai muuten suorittavat tehtäviä, joi- 
den kautta niillä on pääsy sisäpiiritietoon. 


Tällaisia henkilöitä ovat esimerkiksi: 


e Yhtiön palveluksessa olevat ja sen toimielimiin kuu- 
luvat henkilöt, 


e Yhtiön käyttämät ulkopuoliset asiantuntijat, kuten 
asianajajat, tilintarkastajat ja konsultit, 


e Yhtiön merkittävät osakkeenomistajat ja viranomai- 
set, joille Yhtiö antaa hanketta koskevaa sisäpiirintie- 
toa. 


Jos sisäpiirintietoa annetaan Yhtiön puolesta tai lukuun toi- 
mivalle taholle, kuten neuvonantajalle, Yhtiö merkitsee han- 
kekohtaiseen sisäpiiriluetteloonsa tuon tahon nimen sekä 
vastuuhenkilön nimen. Sisäpiirintietoa saaneen yhteisön tu- 
lee itse pitää hankekohtaista sisäpiiriluetteloa kaikista sen 
palveluksessa olevista henkilöistä, joilla on sisäpiirintietoa 
hankkeesta. 


Hankkeella tarkoitetaan Yhtiössä luottamuksellisesti valmis- 
teltavaa, yksilöitävissä olevaa toimenpidekokonaisuutta tai 
järjestelyä, jota koskevan sisäpiirintiedon julkistamista Yhtiö 
on päättänyt lykätä. Tällaisia hankkeita voivat olla esimer- 

kiksi merkittävät yritys- ja toimialajärjestelyt, liiketoiminnan 
uudelleensuuntaamiset, saneeraussuunnitelmat, yhteistyö- 
sopimukset, yrityskaupat sekä julkiset ostotarjoukset ja osa- 
keannit. 


Hankekohtaisiin sisäpiiriläisiin sovelletaan jäljempänä koh- 
dassa 3.3 tarkoitettua kaupankäyntirajoitusta. 


Edellä kohdassa 1.2 mainitusta sisäpiirintiedon ilmaisukiel- 
losta huolimatta Yhtiön sisäpiirivastaavan suostumuksella 
hanketta koskevaa tietoa voidaan ilmaista muullekin kuin 
hankekohtaiselle sisäpiiriläiselle, jos se on välttämätöntä 
hankkeen menestyksekkääksi toteuttamiseksi. Sisäpiirintie- 
toa ilmaisevan tahon on tällöin huolehdittava, että tiedon 
vastaanottava taho ymmärtää (i)(a) tiedon olevan sisäpiirin- 
tietoa ja että (i)(b) kyseistä tahoa sitovat edellä kohdassa 1.2 
mainitut kiellot ja että (ii) kyseinen taho ilmoittaa viipymättä 
Yhtiön lakiasiainjohtajan assistentille, että hänet on merkit- 
tävä hankekohtaiseen sisäpiiriluetteloon. 


Tarkempia tietoja hankkeen perustamisen edellytyksistä se- 
kä hankekohtaiseen sisäpiiriluetteloon merkittävistä tiedoista 
ja tahoista sisältyy Helsingin Pörssin sisäpiiriohjeen kohtiin 
1.3.3 ja 1.5. 


2.4 HANKEKOHTAINEN SISÄPIIRILUETTELO 


Hankekohtaiseen ѕіѕаріігііиеќеіооп merkitään kaikki ne 
henkilöt, joilla on pääsy sisäpiirintietoon ja jotka työskentele- 
vät Yhtiössä työsopimuksen perusteella tai muuten suoritta- 
vat tehtäviä, joiden kautta niillä on pääsy sisäpiiritietoon. 
Hankekohtainen sisäpiiriluettelo ei ole julkinen. 


Hankekohtainen sisäpiiriluettelo on säilytettävä vähintään 
viisi vuotta siitä lukien, kun luettelo on laadittu tai se on saa- 
tettu ajan tasalle. 


Hankekohtaiseen sisäpiiriluetteloon merkitään muun muas- 
sa seuraavat tiedot: 


e kaikkien niiden henkilöiden henkilöllisyys, joilla on 
pääsy sisäpiirintietoon, 


e syy siihen, että henkilö on sisällytetty sisäpiiriluette- 
loon, 


e päivämäärä ja kellonaika, jolloin henkilö on saanut 
pääsyn sisäpiirintietoon, 

e päivämäärä, jolloin sisäpiiriluettelo laadittiin, ja 


e ajankohta, jolloin peruste ylläpitää hankekohtaista si- 
säpiiriluetteloa lakkasi. 


Hankekohtaista sisäpiiriluetteloa päivitetään aina, kun syy 
henkilön merkitsemiseksi luetteloon muuttuu, uusi henkilö 
saa pääsyn sisäpiirintietoon ja hänet merkitään luetteloon tai 
henkilöllä, joka on merkitty luetteloon, ei ole enää pääsyä si- 
säpiirintietoon. Päivityksen yhteydessä mainitaan myös päi- 
vämäärä ja kellonaika, jolloin päivittämistarpeen aiheuttanut 
muutos tapahtui. 


Yhtiöllä ei ole velvollisuutta merkitä hankekohtaiseen sisäpii- 
riluetteloon sellaisia tahoja, jotka eivät toimi Yhtiön puolesta 
tai lukuun tai suorita tehtäviä Yhtiölle. Esimerkiksi yritys- 
kauppojen vastapuolia ei merkitä hankekohtaiseen sisäpiiri- 
luetteloon. Yhtiön on kuitenkin saatava tällaiselta taholta sa- 
lassapitositoumus ja salassapitositoumuksessa tulee velvoit- 
taa tiedon vastaanottaja ylläpitämään luetteloa henkilöistä, 
joille se on antanut sisäpiirintiedon, sekä luovuttamaan luet- 
telonsa Yhtiön pyynnöstä, jotta Yhtiö voi toimittaa luettelon 
Finanssivalvonnalle. 


Yhtiön hankekohtaisen sisäpiiriluettelon pito on järjestetty si- 
ten, että ainoastaan luettelon pitämiseen oikeutetut voivat 
muuttaa tietoja. 


Hankekohtainen sisäpiiriluettelo voidaan päättää, kun hanke 
on julkistettu, muulla tavalla tullut yleisön tietoon taikka rau- 
ennut. Yhtiö ilmoittaa hankekohtaiseen sisäpiiriluetteloon 
merkitylle henkilölle kirjallisesti tai muutoin todisteellisesti, 
esimerkiksi sähköpostilla, hankekohtaiseen sisäpiiriluette- 
loon merkitsemisestä, siitä hänelle aiheutuvista velvollisuuk- 
sista ja velvollisuuksien rikkomiseen liittyvistä seuraamuksis- 
ta sekä hankkeen päättymisestä. Mikäli hankekohtaisen si- 
säpiiriläisen työ- tai toimisuhde päättyy ennen kuin hanke on 
julkistettu, tullut muulla tavalla yleisön tietoon taikka rauen- 
nut, kyseiseen henkilöön sovelletaan jäljempänä kohdassa 
3.3 mainittua kaupankäyntirajoitusta aina hankkeen julkis- 
tamiseen, yleisön tietoon muulla tavalla tulemiseen taikka 
raukeamiseen saakka. 

3.1 ”SULJETTU IKKUNA” 


Ilmoitusvelvollisten johtohenkilöiden tulee ajoittaa kaupan- 
käyntinsä Yhtiön osakkeilla tai muilla Yhtiön rahoitusvälineil- 
lä siten, ettei kaupankäynti heikennä arvopaperimarkkinoita 
kohtaan tunnettua luottamusta. 


Ilmoitusvelvolliset johtohenkilöt eivät saa toteuttaa liiketoimia 
omaan lukuunsa tai kolmannen osapuolen lukuun Yhtiön ra- 
hoitusvälineillä ennen Yhtiön osavuosikatsauksen, puolivuo- 
sikatsauksen ja tilinpäätöstiedotteen julkistamista ajanjakso- 
na, joka alkaa 30 vuorokautta ennen osavuosikatsauksen, 
puolivuosikatsauksen ja tilinpäätöstiedotteen julkistamista ja 
päättyy julkistamispäivän päättyessä ("suljettu ikkuna”). Mi- 
käli tilinpäätös sisältää aikaisemmin tilinpäätöstiedotteessa 
julkistamatonta olennaista tietoa, kuten tulevaisuuden kehi- 
tysnäkymiä, suljettu ikkuna koskee myös tilinpäätöstä. Kau- 
pankäyntirajoitus koskee Yhtiön rahoitusvälineiden lisäksi 
myös muita tämän sisäpiiriohjeen liitteessä 1 mainittuja ra- 
hoitusvälineitä. 


Suljetun ikkunan aikana voimassa olevaa kaupankäyntirajoi- 
tusta sovelletaan Yhtiön ilmoitusvelvollisiin johtohenkilöihin, 
näiden edunvalvonnassa oleviin vajaavaltaisiin henkilöihin 
sekä edellä mainittujen henkilöiden määräysvaltayhteisöihin. 
Yhtiön ilmoitusvelvollisella johtohenkilöllä on velvollisuus il- 
moittaa kaupankäyntirajoituksesta myös tämän edellä koh- 
dassa 2.2 mainitulle lähipiirille. 


Ilmoitusvelvollisella johtohenkilöllä on vastuu kaupankäynti- 
rajoituksen noudattamisesta myös silloin, kun hänen rahoi- 
tusvälineidensä hoito on annettu toisen henkilön, esimerkiksi 
salkunhoitajan, tehtäväksi. 


Helsingin Pörssin sisäpiiriohjeen kohdassa 2.3.4.1 on luetel- 
tu tilanteet, joissa Yhtiö ei sovella kaupankäyntirajoitusta. 
Samoin mahdollisilla erillisillä etukäteen sovituilla kaupan- 
käyntiohjelmilla on mahdollista poiketa edellä mainituista 
kaupankäyntirajoituksista. Tällaisen ohjelman on kuitenkin 
täytettävä annettujen viranomaismääräysten ja -ohjeistuksen 
vaatimukset (ks. tarkemmin Helsingin Pörssin sisäpiiriohjeen 
kohta 2.3.4.3). 


3.2 LAAJENNETTU SULJETTU IKKUNA 


Pörssin sisäpiiriohjeen kohdan 2.3.2 mukaisesti Yhtiö on 
päättänyt, että henkilöt, jotka ovat osallisina Yhtiön osavuo- 

sikatsausten, puolivuosikatsausten ja tilinpäätöstiedotteiden 
valmistelemisessa ja laatimisessa eivät saa käydä kauppaa 
Yhtiön rahoitusvälineillä ennen Yhtiön osavuosikatsauksen, 
puolivuosikatsauksen ja tilinpäätöstiedotteen julkistamista 
ajanjaksona, joka alkaa 30 vuorokautta ennen osavuosikat- 
sauksen, puolivuosikatsauksen ja tilinpäätöstiedotteen julkis- 
tamista ja päättyy julkistamispäivän päättyessä ("laajennettu 
suljettu ikkuna”). Laajennettu suljettu ikkuna koskee myös 
henkilöitä, jotka tehtävänsä puolesta saavat tietoonsa Alma 
Media konsernin myyntiluvut tai sellaisen liiketoimintayksi- 
kön myyntiluvut, joilla on olennainen merkitys koko Alma 
Media konsernin tuloksen kannalta. 


Kaupankäyntirajoitus koskee Yhtiön liikkeeseen laskemien 
rahoitusvälineiden lisäksi myös muita tämän sisäpiiriohjeen 
liitteessä 1 mainittuja rahoitusvälineitä. 


Laajennetun suljetun ikkunan piiriin kuuluvalla henkilöllä on 
vastuu kaupankäyntirajoituksen noudattamisesta myös sil- 
loin, kun hänen rahoitusvälineidensä hoito on annettu toisen 
henkilön, esimerkiksi salkunhoitajan, tehtäväksi. 


Yhtiö ilmoittaa laajennetun suljetun ikkunan piiriin kuuluville 
henkilöille suljetun ikkunan alkamisesta sähköpostitse. 


3.3 HANKKEISIIN LIITTYVÄ KAUPANKÄYNTIRAJOITUS 


Hankekohtainen sisäpiiriläinen ei saa käydä kauppaa tämän 
sisäpiiriohjeen liitteessä 1 luetelluilla rahoitusvälineillä, pe- 
ruuttaa tai muuttaa annettua toimeksiantoa eikä suositella 
toiselle tällaisten rahoitusvälineiden kauppaa tai houkutella 
toista tällaisten rahoitusvälineiden kauppaan sen jälkeen kun 
hän on saanut tiedon hankkeesta. Jos hanke kohdistuu toi- 
seen julkisesti noteerattuun yhtiöön, hankekohtainen sisäpii- 
riläinen ei saa käydä kauppaa myöskään sellaisilla toisen 
yhtiön rahoitusvälineillä, jotka vastaavat tämän sisäpiirioh- 
jeen liitteessä 1 lueteltuja rahoitusvälineitä. Samat kiellot so- 
veltuvat aina, kun henkilöllä on hallussaan sisäpiirintietoa, 
vaikka sisäpiirihanketta ei olisi vielä perustettu tai henkilölle 
ei olisi ilmoitettu sisäpiirihankkeen perustamisesta. 


Kaupankäyntirajoitus on voimassa hankkeen julkistamiseen, 
muulla tavalla yleisön tietoon tulemiseen taikka raukeami- 
seen saakka. Kaupankäyntirajoituksen päättymisestä ilmoi- 
tetaan hankekohtaiseen luetteloon merkityille henkilöille 
erikseen. 


12 (14) 


=|= 
ШЕ 


4 SISÄPIIRIHALLINTO SEKÄ KOULUTUS ЈА TIEDOTUS 
4.1 SISÄPIIRIHALLINNON TEHTÄVÄT 


Yhtiön sisäpiirivastaavana ja hankekohtaisesta sisäpiiriluet- 
telosta sekä johtohenkilöistä ja heidän lähipiiristään pidettä- 
västä listasta vastaavana henkilönä toimii Yhtiön lakiasiain- 
johtaja, ja hänen varahenkilönään toimii konsernin lakimies. 


Yhtiön hankekohtaisen sisäpiiriluettelon sekä johtohenkilöis- 
tä ja heidän lähipiiristään pidettävän listan hoitajana toimii 
puolestaan lakiasiainjohtajan assistentti. 


Yhtiön sisäpiirihallintoon kuuluvat muun muassa seuraavat 
tehtävät: 


1) Yhtiön sisäinen tiedottaminen sisäpiiriasioista, kuten 
kaupankäyntirajoituksista ja ilmoitusvelvollisuutta 
koskevista asioista, 


2) sisäpiiriasioihin, kuten kaupankäyntirajoitukseen ja 
ilmoitusvelvollisuuteen, liittyvä perehdyttäminen ja 
koulutus Yhtiössä, 


3) sisäpiiriläisten informoiminen heidän velvollisuuksis- 
taan 


4) Yhtiön ilmoitusvelvollisten johtohenkilöiden ja heidän 
lähipiiriinsä kuuluvien liiketoimia koskevien ilmoitus- 
ten vastaanotto, tarkastaminen ja julkistaminen, 


5) MAR 19:5 artiklan mukaisten ilmoitusten tekeminen 
johtotehtävissä toimiville henkilöille, 


6) tarvittaessa johtotehtävissä toimivien henkilöiden 
opastaminen MAR 19:5 artiklan mukaisten ilmoitus- 
ten tekemisessä johtotehtävissä toimivien henkilöi- 
den lähipiirille, 

7) hankekohtaisten sisäpiiriluetteloiden sekä johtohen- 
kilöistä ja heidän lähipiiristään pidettävän listan laa- 
timinen ja ylläpitäminen sekä toimittaminen Finans- 
sivalvonnalle (pyynnöstä), 


8) hyväksyntöjen saaminen sisäpiiriluettelossa olevilta 
henkilöiltä, 


9) sisäpiiriasioita koskevan sääntelyn muutosten seu- 
ranta, 


10) sisäpiiriasioiden, kuten kaupankäyntirajoitusten ja il- 
moitusvelvollisuuden valvonta. 

4.2 KOULUTUS JA TIEDOTUS 


Yhtiö huolehtii siitä, että sisäpiiriläiset tunnistavat asemansa 
ja sen vaikutukset. Yhtiö tiedottaa henkilöstölleen muuttu- 
neista sisäpiirimääräyksistä. Lisäksi Yhtiö järjestää tarkoi- 
tuksenmukaisessa laajuudessa sisäpiiriasioihin liittyvää kou- 
lutusta säännöllisin väliajoin. Koulutuksiin osallistuminen on 
pakollista niihin osoitetuille henkilöille. 


Kullekin henkilökunnan ja johdon jäsenelle annetaan Yhtiön 
sisäpiiriohjeet sekä muut sisäpiiriläisen asemaa koskevat re- 
levantit säännökset, joihin on viitattu kohdassa 1.1, tämän 
aloittaessa työ- tai toimisuhteen Yhtiössä. Yhtiö edellyttää, 
että tällainen henkilö tutustuu huolellisesti annettuun materi- 
aaliin ja epäselvissä tilanteissa ottaa yhteyttä Yhtiön sisäpii- 
rivastaavaan. 


5 VALVONTA 


Yhtiö voi järjestää sisäpiiriläisyyteen liittyviä tarkastuksia. Si- 
säpiiriläiset ovat velvollisia antamaan Yhtiölle sen edellyttä- 
miä sisäpiiriläisyyteen liittyviä tietoja. 


Yhtiö ilmoittaa valvontansa perusteella tai muuten tietoonsa 
tulleet sisäpiirintiedon mahdolliset väärinkäytökset ja muut 
sisäpiirintietoa koskevan lainsäädännön vastaiset menettelyt 
välittömästi Finanssivalvonnalle. Lisäksi Yhtiö voi ilmoittaa 
Finanssivalvonnalle viranomaismääräyksen tai -ohjeistuksen 
sekä tämän sisäpiiriohjeen vastaisesta menettelystä. 


Laati Mikko Korttila 
Lakiasiainjohtaja 
Alma Media Oyj:n sisäpiirivastaava 

LIITTEET 

Liite 1 Ilmoitusvelvollisten johtohenkilöiden ja heidän lähipiirinsä ilmoitusvelvolli- 
suuden kohteena olevat rahoitusvälineet 

Liite 2 Nasdag Helsinki Oy:n sisäpiiriohje linkki: 


https://www.nasdag.com/docs/2020/12/02/P4C3%B6rssin- 
515%СЗФ%А4рііпоћје-1-Јап-2021.ра? 

Liite 1 


Ilmoitusvelvollisuuden alaiset rahoitusvälineet 


Yhtiön ilmoitusvelvollisten johtohenkilöiden sekä näiden lähipiiriin kuuluvien tu- 
lee ilmoittaa liiketoimensa?, seuraavien rahoitusvälineiden osalta: 


1) Yhtiön osakkeet, 
2) Yhtiön vieraan pääoman ehtoiset instrumentit, 
e esimerkiksi joukkovelkakirjat ja vaihtovelkakirjalainat. 


3) Edellä kohdissa (1) ja (2) mainittuihin arvopapereihin oikeuttavat mah- 
dolliset arvopaperit, ja muut mahdolliset arvopaperit, joiden kohde- 
etuutena on edellä tarkoitettu arvopaperi, 


o esimerkiksi optio-oikeudet, merkintäoikeudet, warrantit ja sertifi- 
kaatit, joiden kohde-etuutena on Yhtiön osake tai vieraan pää- 
oman ehtoinen instrumentti. 


e esimerkiksi johdannaispörsseissä kaupankäynnin kohteena olevat 
johdannaissopimukset sekä nk. OTC-johdannaissopimukset, joissa 
Yhtiön osake on kohde-etuutena. 


4) Edellä kohdissa (1) ja (2) mainittuihin arvopapereihin liittyvät muut rahoi- 
tusvälineet, 


e esimerkiksi sijoitus- ja vaihtoehtorahastojen osuudet ja muut kori- 
tuotteet, kun Yhtiön osakkeen tai vieraan pääoman ehtoisen inst- 
rumentin painoarvo on yli 20%. 


4 Tällaisia liiketoimia ovat esimerkiksi hankinta, luovutus, merkintä, vaihto, panttaus, lainaami- 
nen, ehdollisena tehdyt liiketoimet, annetut ja vastaanotetut lahjat ja lahjoitukset sekä perintö, 
lyhyeksimyynti, kolmannen osapuolen sisäpiiriläisen tai lähipiiriin kuuluvan lukuun toteuttamat 
liiketoimet sekä liiketoimet, jotka koskeva sijoitussidonnaisiin vakuutussopimuksiin sisältyviä 
Yhtiön rahoitusvälineitä. 


